recursal/SuperWikiNEXT-32B huggingface dataset:
**பானுரங்சி சவாங்வோங்சே, இளவரசர் பானுபந்து வோங்செவோரதேஜ்** (Bhanurangsi Savangwongse, the Prince Bhanubandhu Vongsevoradej) (11 சனவரி 1859 – 13 ஜூன் 1928) இவர் தாய்லாந்தின்மன்னர் மோங்குத், இராணி தெப்சிரிந்திரா ஆகியோரின் மகனாவார்.  

இளவரசர் தனது மூத்த சகோதரரும், மன்னருமான சுலலாங்கொர்னின் அரசாங்கத்தில் சியாமியப் பேரரசின் இராணுவத்தின் தளபதி பதவி உட்பட பல பதவிகளை வகித்த போதிலும், இவர் தாய் அஞ்சல் சேவையின் நிறுவனராகவும், வஜிராவுத் மன்னரின் ஆட்சியின்போது சையாமையப் பேரரசின் இராணுவத்தில் முதல் *பீல்ட் மார்ஷல்* என சிறப்பாக நினைவுகூரப்படுகிறார்.. 

இளவரசர் பீரா என்று நன்கு அறியப்படும், இவரது மகன் இளவரசர் பிரபொங்சே பானுதெச் பார்முலா 1 பந்தய வீரராவார்.

ஆரம்பகால வாழ்க்கையும், கல்வியும்
--------------------------------

பொது அஞ்சல் அலுவலகத்தின் (பேங்காக்) முன் இளவரசர் பானுரங்சி சவாங்வாங்சேயின் சிலை
இளவரசர் பானுரங்சி சவாங்வாங்சே என்றப் பெயரில் 1860 சனவரி 11 அன்று பேங்காக்கின் பெரிய அரண்மனையில் பிறந்தார். இவருக்கு சுலலாங்கொர்ன், இளவரசி சந்திரமண்டோல் மற்றும் இளவரசர் சதுரோன்ராஸ்மி உட்பட 3 சகோதர சகோதரிகள் இருந்தனர். 2 ஆண்டுகளுக்குப் பிறகு, இவரது தாயார் இறந்தார். பின்னர், இவரது தந்தை இவரது 10 வயதில் இறந்தார். மன்னர் மோங்குத்தின் இறுதி சடங்கு ஊர்வலத்தில் அரிசியை சிதறடித்தார். இவருக்கு 12 வயதாக இருந்தபோது, இவரை சுலலாங்கொர்ன் மன்னர் "மாண்புமிகு இளவரசராக" நியமித்தார். பெரிய அரண்மனையின் மகா பிரசாத் சிம்மாசன மண்டபத்தில் ஒரு அரச விழாவை நடத்தவும் செய்தார். இவருக்கு 13 வயதானபோது வாட் பிரசிறீ ரத்தின சசாதகரத்தில் புதிய நியமிப்பை பெற்றார். 

இவர், பெண் ஆசிரியர்களின் பள்ளியில் தனது படிப்பைத் தொடங்கினார். அதன்பிறகு, கெமர், பாலி ஆகியோரின் புத்தகங்களை பிராயா பிரியத்தி தம்மதா பணியகத்தில் பயின்றார். அதன்பிறகு, இவர் 1872 முதல் அரசரின் காவலர் பணியகத்தில் இராணுவக் கல்வியைப் பயின்றார். மேலும் பிராயா சிறீசூந்தோர்ன் வகாம் (நொய் அஜாராயங்குல்) என்பவரிடமிருந்து தாய் மொழியைக் கற்றுக்கொண்டார். இதில் ஆட்சிப்பணி மரபுகள் மற்றும் இளவரசர் மகாமாலா, இளவரசர் பம்ரப்போரபக்கிடமிருந்து அரச மரபுகள் ஆகியவற்றைப் படித்தார்.

தொழில்
------

அரசரின் காவலர் பணியகத்தில் முதல் லெப்டினன்ட்டாக சிறப்பு அதிகாரி பதவியில் இராணுவ சேவையில் இவர் சேர்ந்தார். மன்னர் சுலலாங்கொர்ன் சிங்கப்பூர் (2 வது முறை), பர்மா, இந்தியா, இங்கிலாந்தின் சில பகுதிகள், மலாயாவின் மேற்கு கடற்கரை ஆகிய இடங்களுக்கு பயணம் செய்யத் தொடங்கியபோது இவரும் உடன் சென்றார். மன்னர் சுலலாங்கொர்னின் குழு, முதன்மைக்குழுவின் அமைச்சர், பாதுகாப்பு அமைச்சக தலைவர், மன்னர் ஆறாம் ராமாவின் முதன்மைக்குழுவின் தலைவர், காவல்துறை தலைவர், கடற்படைத் துறை தளபதி, அஞ்சல் மற்றும் தந்தி துறையின் தலைமை இயக்குநர் போன்ற பல பதவிகளை இவர் வகித்துள்ளார்.

இறப்பு
------

இவர் 1928 சூன் 13 அன்று புராஃபாபிரோம் அரண்மனையில் தனது 68 வயதில் இறந்தார்.

வாரிசுகள்
---------

இவருக்கு 9 மகன்களும், 7 மகள்களும் என 16 குழந்தைகள் இருந்தனர்.

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑
கிருஷ்ணா பள்ளத்தாக்கு காளை
கிருஷ்ணா பள்ளத்தாக்கு பசு 
**கிருஷ்ணா பள்ளத்தாக்கு மாடு** (கன்னடம்:**ಕೃಷ್ಣಾತೀರಿ**) என்பது இந்தியாவின் வட கர்நாடகப் பகுதியைச் சேர்ந்த ஒரு மாட்டு இனமாகும். இந்த மாடுகள் கிருஷ்ணா ஆற்றின் கிளை ஆறுகளான காட்டபிரபா, மலப்பிரபா போன்றவை பாயக்கூடிய பிஜாப்பூர் மாவட்டம், பாகல்கோட் மாவட்டம், பெல்காம் ஆகிய மாவட்டங்களை பூர்வீகமாக‍க்கொண்டவை. இந்த மாடுகள் முதன்மையாக விவசாய தேவைகளுக்காக பயன்படுத்தப்படும் ஒரு உழைப்பு விலங்கு இனமாகும். இந்தக் காளைகள் வலிமை மற்றும் பொறுமை கொண்டதாக அறியப்படுகிறது. இந்த இனப் பசுக்கள் மிதமான பால் சுரக்கும் தன்மை கொண்டவை.

விளக்கம்
--------

இம்மாடுகள் பெரிய உடலமைப்பும், நல்ல தசைப்பிடிப்புகளுடன் இருக்கும். இந்த இனத்தைச் சேர்ந்த மாடுகளின் வால் தரையினை தொடும் அளவு வளர்ந்திருக்கும் இவ்வின மாடுகள் சாம்பல் நிறத்தில் காணப்படும், இவற்றின் முன்னங்கால்கள் மற்றும் பின்னங்கால் பகுதிகளில் அடர்ந்த சாம்பல் நிறம் காணப்படும். வளர்ந்த பசு மாடுகள் வெள்ளை நிறத்துடன் காணப்படும்.

மேற்கோள்கள்
-----------

1. ↑  "Breeds of Livestock - Krishna Valley Cattle". Ansi.okstate.edu. 2010-05-09 அன்று மூலம் பரணிடப்பட்டது. 2009-12-11 அன்று பார்க்கப்பட்டது.
2. ↑  ICAR - Need for revival of Krishna Valley cattle
3. ↑  Krishna Valley
[*தொடர்பிழந்த இணைப்பு*]
4. ↑  "Characterization of Krishna Valley breed of cattle (Bos indicus) in south India using microsatellite markers". Department of Animal Genetics and Breeding, Madras Veterinary College, Chennai - 600 007, Tamil Nadu, India. 15 May 2015 அன்று பார்க்கப்பட்டது.
5. ↑  "கிருஷ்ணா பள்ளத்தாக்கு". தமிழ்நாடு வேளாண் பல்கலைக் கழகம். 9 சனவரி 2017 அன்று பார்க்கப்பட்டது.
**கேளுணர்வியல்** (*Audiology*, இலத்தீன் *audīre*, "கேட்க") கேட்டல், சமநிலை, மற்றும் தொடர்புடைய குறைபாடுகளைக் குறித்த கல்வித் துறையாகும். இத்துறையில் பயிற்சி பெற்று கேட்டல் குறைபாடுகளுக்கு மருத்துவம் பார்ப்பவர்களும் இக்குறைபாடுகள் வருமுன்னரே தடுக்க முயல்பவர்களும் கேளுணர்வியலாளர்கள் எனப்படுகின்றனர். இத்துறைசார் கல்வியில் பல்வேறு சோதனைகளைப் பயன்படுத்தி (காட்டாக, கேட்புச் சோதனைகள், காதொலி உமிழ்வு அளவீடுகள், மின்உடலியச் சோதனைகள்), ஒருவரது கேட்புத் திறனை அளவிடுகின்றனர்; வழமையான வீச்சிலா, இல்லையெனில் எந்த பகுதிகளில் (உயர், நடு, அல்லது குறைந்த அதிர்வெண்) பாதிக்கப்பட்டுள்ளது, எந்தளவில் பாதிப்புள்ளது, குறைபாட்டை விளைவிக்கும் சிதைவு எங்குள்ளது - வெளிச்செவியிலா, நடுச்செவியிலா, உட்செவியிலா, செவிநரம்பிலா அல்லது மைய நரம்பு மண்டலத்திலா - எனத் தீர்மானிக்கின்றனர். கேளுணர்வியலாளர்கள் கேள்விக் குறைபாடு உள்ளவர்களுக்குதகுந்த பரிந்துரைகளை வழங்குகின்றனர்; செவிப்புலன் உதவிச்சாதனம் பொருத்தலாமா, உட்செவிச்சுருள் பதியம் தீர்வாகுமா என பரிந்துரை வழங்குகின்றனர். தவிர இவர்கள் போலிக்காதொலி நோயாளிகளுக்கும் உதவி புரிகின்றனர்.

மேற்சான்றுகள்
-------------

1. ↑  Gelfand, Stanley A. (2009). *Essentials of Audiology* (3 ). New York: Thieme Medical Publishers, Inc.. பக். ix. பன்னாட்டுத் தரப்புத்தக எண்:978-1-60406-044-7.. பார்த்த நாள்: 17 March 2015.
**கிருஷ்ணா கிருஷ்ணா** (Krishna Krishna) ஒரு 2001 தமிழ் நகைச்சுவைத் திரைப்படம். இதை இயக்கியவர் எஸ். வி. சேகர். இதில் எஸ். வி. சேகர் மற்றும் சுகன்யா முக்கிய கதாபாத்திரத்திலும், வெண்ணிற ஆடை மூர்த்தி, சிறீமன், சின்னி ஜெயந்த், தியாகு, ரமேஷ் கண்ணா, மனோரமா மற்றும் கோவை சரளா துணை கதாபாத்திரத்திலும் நடித்துள்ளனர். இதற்கு இசை அமைத்தவர் எஸ். ஏ. ராஜ்குமார். இது சூன் 8, 2001இல் வெளியிடப்பட்டது. இப் படத்தின் கதை எஸ். வி. சேகரின் "அதிர்ஷ்டக்காரன்" மேடை நாடகத்தை தழுவி எடுக்கப்பட்டது.

கதை
---

இளைஞன் கோபாலகிருஷ்ணன் (எஸ். வி. சேகர்), விரைவில் திருமணம் செய்துகொள்ள விரும்புகிறான். ஆனால் அவனது தாய் 'புல்லட்' புஷ்பா (மனோரமா) தனக்கு பணக்கார மருமகள் தான் வரவேண்டும் என்று திருமணத்திற்காக வந்த வரன்களை நிராகரிக்கிறாள். இதற்கிடையில் பாமா (சுகன்யா) தன் திருமணத்திற்காக தந்தை தட்சிணாமூர்த்தி (வெண்ணிற ஆடை மூர்த்தி) கொண்டுவரும் பணக்கார வரன்களை வெறுக்கிறாள். 
ஒரு நாள், பாமா, கோபாலகிருஷ்ணனை பேருந்து நிறுத்தத்தில் சந்திக்கிறாள். முதல் பார்வையிலேயே காதல் வயப்படுகிறாள். முடிவில், இருவரும் ஒருவரையொருவர் காதலிக்கின்றனர். மேலும், பெற்றோருக்குத் தெரியாமல் காவல் நிலையத்தில் திருமணம் செய்து கொள்கின்றனர். திருமணத்திற்குப் பின்னர், 'புல்லட்' புஷ்பாவுக்கும், பாமாவிற்கும் அடிக்கடி சண்டை வருகிறது. பாமாவிற்கு 'பொய்' சொன்னால் பிடிப்பதில்லை. ஒரே நபர் நான்கு முறைக்கு மேல் அவளிடம் பொய் சொன்னால், பாமா அந்த நபரை மதிப்பதில்லை. விரைவில், அப்பாவியான கோபாலகிருஷ்ணன் கெட்ட பழக்கங்களைக் கொண்டுள்ளான் என பாமா சந்தேகிக்கிறாள். அதனால் அவனை விவாகரத்து செய்ய வேண்டும் என முடிவெடுக்கிறாள். பின்னர் நடக்கும் காட்சிகள் கதையின் முடிவாக அமைகிறது.

நடிப்பு
-------

* எஸ். வி. சேகர் - கோபாலகிருஷ்ணன்
* சுகன்யா - பாமா/பாமாதேவி
* வெண்ணிற ஆடை மூர்த்தி - டக் தட்சிணாமூர்த்தி/வாத்துமடையன் (பாமாவின் தந்தை)
* சிறீமன் - பாலகிருஷ்ணன்
* சின்னி ஜெயந்த் - கிருஷ்ணமணி ராஜா
* தியாகு
* ரமேஷ் கண்ணா - சிவராமகிருஷ்ணன்
* மனோரமா - 'புல்லட்' புஷ்பா
* கோவை சரளா - காவேரி
* விசித்ரா - ருக்மணி
* மதன் பாப்
* பாலு ஆனந்த் - உன்னிகிருஷ்ணன்
* பாண்டு - திருமணத் தரகர்
* சிந்து - கல்பனா
* கே. ஆர். வத்சலா
* விஜிஷா
* வைஷாலி
* வந்தனா
* எம். ஆர். கிருஷ்ணமூர்த்தி
* அலெக்ஸ்
* ஜி. கே.
* இடிச்சப்புளி செல்வராசு
* குள்ளமணி
* விசு - வக்கீல் விஸ்வநாதன் (கௌரவத் தோற்றம்)

பாடல்கள்
--------

இப் படத்திற்கு இசை அமைத்தவர் இசை அமைப்பாளர் எஸ். ஏ. ராஜ்குமார். இந்த படத்தின் 5 பாடல்களை பிறைசூடன், காளிதாசன், கீர்த்தையா, கோவி கோவன் மற்றும் இயக்குநர் எஸ். வி. சேகர்.

| எண் | பாடல் | பாடியவர்கள் | காலம் |
| --- | --- | --- | --- |
| 1 | 'ஆண்டவன் நமக்கு' | ஹரிஷ் ராகவேந்திரா, அனுராதா சேகர் | 4:54 |
| 2 | 'மூடு வந்தாச்சு' | அனுராதா ஸ்ரீராம், கிருஷ்ணராஜ் | 4:34 |
| 3 | 'நான் ஓரக்கண்ணால்' | அனுராதா ஸ்ரீராம், எஸ். வி. சேகர் | 3:32 |
| 4 | 'சொல்லியடி சொல்லியடி' | மனோ, அனுராதா சேகர் | 4:06 |
| 5 | 'தாலி வெச்சு' | மனோ, சுவர்ணலதா (பின்னணிப் பாடகி), ஜெயஸ்ரீ, சுகன்யா | 4:01 |

மேற்கோள்கள்
-----------

1. ↑  Rangarajan, Malathi (8 June 2001). "Film Review: Krishna Krishnaa..". *தி இந்து*. Archived from the original on 15 மார்ச் 2015. .
2. ↑  "KRISHNA KRISHNA". bbthots.com. 9 ஏப்ரல் 2015 அன்று மூலம் பரணிடப்பட்டது. 4 April 2015 அன்று பார்க்கப்பட்டது.
3. ↑  "Krishna Krishna (2001) – SA. Rajkumar". mio.to. 8 ஏப்ரல் 2015 அன்று மூலம் பரணிடப்பட்டது. 4 April 2015 அன்று பார்க்கப்பட்டது.
**சிபு சோரன்** (Shibu Soren) (பி) ஜனவரி 11, 1944 இவர் ஒரு இந்திய அரசியல்வாதி, சார்க்கண்ட் மாநில முன்னாள் முதலமைச்சர் ஆவார். இந்திய மக்களவை உறுப்பினரும் ஆவார்.

இவர் ஜார்க்கண்டின் ஹசாரிபாக் மாவட்டத்தில் உள்ள நேம்ரா என்ற ஊரில் பிறந்தார். ஏழாவது மக்களவை, ஒன்பதாவது மக்களவை, பத்தாவது மக்களவை, பதினோராவது மக்களவை, பதின்மூன்றாவது மக்களவை, பதினான்காவது மக்களவை, பதினைந்தாவது மக்களவை, பதினாறாவது மக்களவை ஆகிய மக்களவைகளில் உறுப்பினராக இருந்தார்.

இவர் மக்களவைக்கு ஏழு முறை சார்க்கண்ட் மாநிலத்தின் தும்கா மக்களவைத் தொகுதியிலிருந்து ஜார்க்கண்ட் முக்தி மோர்ச்சா கட்சியின் சார்பாகத் தேர்தெடுக்கப்பட்டார்.
இவர் ஜார்க்கண்ட் முக்தி மோர்ச்சா கட்சியின் தலைவராக உள்ளார்

இவர், இவரது செயலாளர் கொலை வழக்கில் குற்றம் சாட்டப்பட்டு 1998 இல் கைது செய்யப்பட்டார்.
இவர் 2006 இல் ஐக்கிய முற்போக்குக் கூட்டணி அரசின் அமைச்சரவையில் நிலக்கரிதுறை அமைச்சராக இருந்தார்.

மேற்கோள்கள்
-----------

1. ↑  "Shibu Soren". National Portal of India. 18 சனவரி 2014 அன்று பார்க்கப்பட்டது.
2. 1 2  "உறுப்பினர் விவரம் - இந்திய மக்களவை". 2016-06-21 அன்று மூலம் பரணிடப்பட்டது. 2015-01-02 அன்று பார்க்கப்பட்டது.
3. ↑  "Shibu Soren acquitted in Shashi Nath Jha murder case". dnaindia. 17 சனவரி 2014 அன்று பார்க்கப்பட்டது.
4. ↑  "தவிர்க்க முடியாத தலைவர் சிபுசோரன்". தினமணி. 17 சனவரி 2014 அன்று பார்க்கப்பட்டது.

வெளி இணைப்புகள்
---------------

* ஜார்க்கண்ட் மாநிலத்தில் பா.ஜனதா அரசுக்கு ஆபத்து: ஆதரவை வாபஸ் பெற்றார் சிபுசோரன் மாலைமலர்
**கிருஷ்ணாபுரம் கிருஷ்ணேஸ்வரமுடையார் கோயில்** தமிழ்நாட்டில் திருநெல்வேலி மாவட்டம், கிருஷ்ணாபுரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கிருஷ்ணேஸ்வரமுடையார், அகிலாண்டேஸ்வரி அம்பாள் சன்னதிகளும், விநாயகர், சுப்பிரமணியர், வள்ளி-தெய்வானையுடன், தட்ஷிணாமூர்த்தி, சண்டிகேஸ்வரர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் மகாசிவராத்திரி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பண்டாரவாடை**  (*Pandaravadai*), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பாபநாசம் வட்டத்தில் இருக்கும் ஒரு கிராமம் ஆகும்.

அமைவிடம்
--------

பண்டாரவாடை தஞ்சாவூரில் இருந்து 23 கிலோமீட்டர் தொலைவிலும், கும்பகோணத்திலிருந்து இருந்து 18 கிலோமீட்டர் தொலைவிலும் தேசிய நெடுஞ்சாலை 45 சி இல் உள்ள அழகிய கிராமம் ஆகும்.

பண்டாரவாடை தொடர்வண்டி நிலையம் மேலும் ஊருக்கு பெருமை சேர்க்கிறது. ஆங்கிலேயர்கள் காலத்தில் கட்டப்பட்ட இத்தொடருந்து நிலையத்தில். தற்சமயம் பெரும்பாலான இரயில்கள் நின்று செல்கின்றன.

பண்டாரவாடை ஊராட்சி (Pandaravadai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பாபநாசம் வட்டாரத்தில் அமைந்துள்ளது.இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
சிற்றூர்கள் தொகு

பண்டாரவாடை ஊராட்சியில் அமைந்துள்ள சிற்றூர்களின் பட்டியல்:

1,தில்லை நகர் காலனி

2,காமாட்சிபுரம்

3,கோவில்தேவராயன்பேட்டை

4,லக்ஷ்மிபுரம்

5,பார்வதிபுரம்

6,பண்டாரவாடை

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 7710 மக்கள் இங்கு வசிக்கின்றார்கள்.

அரசியல்
-------

இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.

ஆதாரங்கள்
---------

1. ↑  Rural - Thanjavur District; papanasam Taluk; Pandaravadai Village2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை
2. ↑  "மக்களவைத் தொகுதிகளும், சட்டமன்றத் தொகுதிகளும் (எல்லை பங்கீடு, 2008) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2014-12-13 அன்று பார்க்கப்பட்டது.

புற இணைப்புகள்
--------------

www.pandaravadai.wordpress.com
**விக்னர் விளைவு** (*Wigner effect*) அல்லது **அணுஇடப்பெயர்வு விளைவு** (*discomposition effect*) என்பது திண்மம் ஒன்றை நியூத்திரன் கதிர்வீச்சிற்கு உட்படுத்தப்படும் போது அப்பொருளின் அணுக்கள் இடப்பெயர்ச்சிக்குள்ளாதல் ஆகும். அங்கேரிய இயற்பியலாளரும் நோபல் பரிசு பெற்றவருமான யூஜின் விக்னர் என்பவர் இதனைக் கண்டுபிடித்தார்.

எந்த ஒரு திண்மமும் விக்னர் விளைவிற்கு உட்படலாம், ஆனால் இதனால் ஏற்படும் தாக்கம் விரைவு நியூத்திரன்களின் வேகத்தைக் கட்டுப்படுத்தப் பயன்படுத்தப்படும் கடுங்கரி போன்ற நியூத்திரன் மட்டுப்படுத்திகளில் பொதுவாக அதிகமாகவுள்ளது. இவற்றின் படிகத்தளம் (*lattice*) இதன் போது மாறுபடுகின்றது. இதனால் இயற்பியல் வடிவம் மாற்றமடைகிறது.

விக்னர் ஆற்றல்
--------------

விக்னர் விளைவு காரணமாகப் படிக நிலையிலுள்ள பொருட்களில் சேமிக்கப்படும் ஆற்றல் **விக்னர் ஆற்றல்** (*Wigner energy*) எனப்படும். அணு உலைகளில் கரியினை மட்டுப்படுத்தியாகப் பயன்படுத்தும் போது, நியூட்ரான்களால் இழக்கப்படும் சிறிதளவு ஆற்றல் கரியில் சேமிக்கப்படுகிறது. இவ்வாறு சேமிக்கப்பட்ட ஆற்றலே விக்னர் ஆற்றலாகும்.

மேற்கோள்கள்
-----------

1. ↑  Wigner, E. P. (1946). "Theoretical Physics in the Metallurgical Laboratory of Chicago". *Journal of Applied Physics* **17** (11): 857. doi:10.1063/1.1707653. Bibcode: 1946JAP....17..857W. .
**என். டி. ராஜ்குமார்** (நாகர்கோவில், தமிழ்நாடு) தமிழ் நவீன கவிதையில் தலித் கவிதைகளை முன்னெடுத்துச்செல்லும் கவிஞராக அறியப்படுகிறார். தமிழ்நாடு கலை இலக்கிய பெருமன்றத்தில் செயல்படுபவர். 'வந்தனம்' என்னும் நாடகக்குழுவை நடத்தி வந்தார். இந்திய கம்யூணிஸ்ட் கட்சி, தமிழ்நாடு கிளையின் கலை இலக்கிய அமைப்பாக இருக்கும் ‘தமிழ்நாடு கலை இலக்கிய பெருமன்றம்’ நடத்திவரும் கலை இரவுகள், தெருமுனை நிகழ்ச்சிகள் ஆகியவற்றில் வந்தனம் கலைக்குழு நாடகங்களை நடத்தி வந்தது. இதனால் இந்தக்குழு தமிழ்நாடு முழுவதும் பிரபலமான மாற்று நாடக் குழுவாக இயங்கி வந்தது. ஆனல் தற்போது இந்தக் குழு கலைக்கப்பட்டு விட்டது. என்றாலும் நிகழ்த்துக் கலையில் அதிக நம்பிக்கை கொண்டவரான என்.டி.ராஜ்குமார், தனது கவிதைகளை இலக்கிய மேடைகளில் வாசிக்காமல் அவற்றை "ராக தொனியில்" நிகழ்த்திக் காட்டுகிறார். இப்படி கவிதையை நிகழ்த்திக் காட்டும்போது, ஒவ்வொரு வரிக்கு இடையிலும், அவர் கொடுக்கும் மௌன இடைவெளி, அவர் கவிதை நிகழ்த்துதலை கேட்கும் பார்வையாளர்களுக்கு கவிதை அனுபவத்தை கடத்துகிறது. மேலும் கவிதையின் உள்ளடக்கமாக இருக்கும் காட்சியையும் கேட்போர் மனதில் விரிக்கும் அற்புதத்தை நிகழ்த்துகிறது! ராஜ்குமார் தனது கவிதைகளை மட்டும் இப்படி நிகழ்த்தாமல் பிற முக்கிய கவிஞர்களின் கவிதைகளில் தாள நயத்துடன் இருக்கும் வலிமிக்க, கவிதைகளையும் இவர் நிகழ்த்திக் காட்டுகிறார். 

இவரது கவிதைகள் பிரெஞ்சு மற்றும் ஆங்கிலத்தில் மொழிபெயர்க்கப்பட்டுள்ளன. தலித் விடுதலைக்கான கோபமும் போராட்ட குணத்தின் வெளிப்பாடாகவும் பல கவிதைகள் எழுதியுள்ளார். இவரது கவிதைத் தொகுப்புகளில் காணப்படும் மாந்திரீக மொழியின் உக்கிரம் நிரம்பிய எண்ணற்ற கவிதைகளால் தற்போது எழுதும் கவிஞர்களில் தனக்கென தனியான எழுத்துப் பாணியும் நவீன கவிதைகளில் அதிகம் பயன்படுத்தப்பட்டிராத மாந்திரீக மொழியும் கைவரப்பெற்ற கவிஞராக அறியப்படுகிறார் என். டி. ராஜ்குமார். இவரது 'தெறி' என்ற கவிதைத் தொகுப்பு, தமிழகத்தின் திருநெல்வேலி மாவட்டம் பாளையங் கோட்டையில் உள்ள "புனித சவேரியார் கல்லூரியில் இயங்கிவரும் ‘ நாட்டாற் வழக்காற்றியல்’ துறையால் நாடகமாக்கம் செய்யப்பட்டு அரங்கேற்றபட்டது!

ராஜ்குமாரின் கவிதைகளை 5 மாணவர்கள் ஆய்வு செய்து முனைவர் பட்டம் பெற்றிருக்கிறார்கள். தற்போது தமிழ்திரைப்படத்துறையில் ’ ஒரு பாடலாசிரியர், பாடகர், நடிகர் ஆகிய ஆடையாளங்களை ‘மதுபானக்கடை’ என்ற மாற்று சினிமா மூலம் பெற்றிருக்கிறார் என்.டி. ராஜ்குமார். இந்தப்படத்தில் இவர் எழுதிய எல்லா பாடல்களிலும் வெகுஜன மொழியை பயன்படுத்தாமல், தனது கவிதையின் நவீன மொழியையே பயன்படுத்தியிருக்கிறார்.

இவரது கவிதைத்தொகுப்புகள்
------------------------

* *தெறி* (1997)
* *ஒடக்கு* (1999)
* *ரத்தசந்தனப் பாவை* (2001)
* *காட்டாளன்* (2003)
* *கல் விளக்குகள்*

வெளி இணைப்புகள்
---------------

* மரத்தடியில் என்.டி.ராஜ்குமார் கவிதை பரணிடப்பட்டது 2007-09-26 at the வந்தவழி இயந்திரம்
* என்.டி.ராஜ்குமார் கவிதைகள்
[*தொடர்பிழந்த இணைப்பு*]
பார்மைல் தொகுதி
கரிம வேதியியலில் **பார்மைலேற்ற வினை** *(Formylation Reaction)* என்பது ஒரு கரிமச்சேர்மம் (-CH = O) என்ற பார்மைல் தொகுதியின் சேர்க்கையால் செயற்படும் தன்மையைப் பெறுகின்ற எல்லா வினைகளும் இப்பெயரால் அழைக்கப்படுகின்றன.

அரோமாட்டிக் எலக்ட்ரான் கவர் பதிலீடு வழியான அரோமாட்டிக் பார்மைலேற்ற வினைகள் பின்வரும் தயாரிப்பு வினைகளை உள்ளடக்கியது ஆகும்.

• வில்சுமெயர் – ஆக் வினையில் இருமெத்தில்பார்மமைடு மற்றும் பாசுபரசு ஆக்சிகுளோரைடு

• டப் வினை மற்றும் சோம்லெட் வினைகளில் எக்சாஅமீன்.

• காட்டர்மேன்-கோச் வினையில் கார்பன் மோனாக்சைடு மற்றும் ஐதரோகுளோரிக் அமிலம்.

• காட்டர்மேன் வினையில் நேரயனிசார் சயனைடுகள். இவ்வினையில் ஐதரசன் குளோரைடு மற்றும் ஐதரசன் சயனைடு போன்ற சேர்மங்களை உபயோகப்படுத்தி அரோமாட்டிக் ஆல்டிகைடுகள் தொகுக்கப்படுகின்றன. அல்லது ஐதரசன் சயனைடிற்குப் பதிலாக லூயிக் அமில வினையூக்கிகள் முன்னிலையில் துத்தநாக சயனைடு போன்ற உலோக சயனைடுகள் பயன் படுத்தப்படுவதுண்டு.

Gattermann aldehyde synthesis
• ரீமர் டீமான் வினையில் குளோரோஃபார்ம்

• ரீச்செ பார்மைலேற்ற வினையில் இருகுளோரோ மெத்தில் மெத்தில் ஈத்தர்

உயிரியல் சார் அமைப்புகளில் பார்மைலேற்றம் என்பது புரதப் பெயர்ப்பிற்குப் பின்னான மாற்றச் செயல்முறையாகும். இங்கு பார்மைல் குழு புரதத்தின் ஒரு முனையத்தில் சேர்க்கப்படுகிறது.

இவற்றையும் காண்க
----------------

ஐதரோ பார்மைலேற்றம்
**ஸ்ரீஜா ரவி** (Sreeja Ravi) ஒரு இந்திய குரல்-ஒலிச்சேர்க்கை கலைஞர் ஆவார், அவர் மொத்தம் 1500 க்கும் மேற்பட்ட படங்களுக்கு பின்னணிக் குரல் பேசியுள்ளார், மேலும் பல வர்த்தக விளம்பரங்களுக்காக ஒலிச்சேர்க்கை செய்துள்ளார். 1975 ஆம் ஆண்டில், ஜி அரவிந்தன் இயக்கிய, உத்தராயணத்தில் தனது குரல்-ஒலிச்சேர்க்கை வாழ்க்கையைத் தொடங்கினார்.

இவர், ஆங்கிலம் , இந்தி , தமிழ் , தெலுங்கு, பெங்காலி , மலையாளம் மற்றும் கன்னட மொழிகளில் பேசும் திறன் பெற்றவர். அதனால் ஆறு இந்திய மொழிகளில் வெளியாகும் படங்களுக்கு குரல் ஒளிச்சேர்க்கை செய்துள்ளார்.

இவர், கண்டு கொண்டேன் கண்டுகொண்டேன் திரைப்படத்தில் ஒரு சிறிய கதாபாத்திரத்தில் நடித்துள்ளார். அதில், கர்ப்பமாக இருக்கும் இவரிடம், நடிகை தபு, வீட்டைக் கண்டறிவதில் உள்ள சிரமங்களைப் பற்றிப் பேசுவதைப் போன்று காட்சி அமைந்திருக்கும். இவர், சிம்ரன் , ஜோதிகா , அனுஷ்கா ஷெட்டி போன்ற பிரபல நடிகைகளுக்கு குரல் கொடுத்துள்ளார். சிறந்த குரல்-ஒலிச்சேர்க்கை கலைஞருக்கான கேரளா மாநில திரைப்பட விருதை ஸ்ரீஜா நான்கு முறை பெற்றுள்ளார். இவரது மகளான ரவீனா ரவி , தற்போது வளர்ந்து வரும் ஒரு குரல்-ஒலிச்சேர்க்கை கலைஞராவார்.

சொந்த வாழ்க்கை
--------------

இவர், பொறியாளரான குஞ்சுகுட்டனுக்கும், நாடக மற்றும் திரைப்பட குரல்-ஒலிச்சேர்க்கை கலைஞரான கன்னூர் நாராயணிக்கும் மகளாகப் பிறந்தார். 1972 ம் ஆண்டு இவரது தந்தையின் மரணத்திற்குப் பிறகு குடும்பம் சென்னைக்குச் சென்றனர். இவரது தாயார் ஒரு ஒலிச்சேர்க்கை கலைஞராக பணிபுரிந்தார்.சில திரைப்படங்களிலும் நாடகங்களிலும் நடித்துள்ளார். ஸ்ரீஜா தனது தாயுடன் ஸ்டூடியோவுக்குச் சென்று, இறுதியில் குரல்-ஒலிச்சேர்க்கை செய்யத் தொடங்கினார். இவருடன் பிறந்தவர்கள் எட்டு பேராவர். அவற்றில் இரண்டு பேர் தற்போது உயிருடன் இல்லை. மனோமோகன், மதன்மோகன், ஸ்ரீதரன், பிரகாஷ்பாபு, ரசிக்லால், ஜோதிஷ் குமார், டாக்டர் விஜயலட்சுமி ராஜன் சிங்,பிரேமசுதா கிருஷ்ணன்குட்டி ஆகியோர் இவருடைய உடன்பிறந்தவர்கள் ஆவர்.[]

இவர், ரவீந்திரன் என்பவரைத் திருமணம் செய்து கொண்டார். இத் தம்பதியரின் ஒரே மகளான ரவீனா ரவி , தற்போது தமிழ், மலையாளம், தெலுங்கு மொழிப் படங்களில் குரல்-ஒலிச்சேர்க்கை கலைஞராகப் பணிபுரிகிறார்.

குறிப்புகள்
-----------

1. ↑  Cinema-ormmakal (7 May 2011). ". Cinema Ormmakal: Dubbing Artists 1". 1 February 2019 அன்று பார்க்கப்பட்டது.
2. ↑
3. 1 2  "காப்பகப்படுத்தப்பட்ட நகல்". 2013-12-15 அன்று மூலம் பரணிடப்பட்டது. 2019-03-17 அன்று பார்க்கப்பட்டது.
**மூவருலா** தமிழ் சிற்றிலக்கிய நூல்களில் ஒன்று. உலா சிற்றிலக்கிய வகையைச் சேர்ந்தது. ஒட்டக்கூத்தரால் பாடப்பட்டது. விக்கிரம சோழன், அவரின் மகன் இரண்டாம் குலோத்துங்க சோழன், பேரன் இரண்டாம் இராஜராஜ சோழன் ஆகிய மூவரையும் புகழ்ந்து பாடியது. (எனவே மூவருலா எனப்படுகிறது). இம்மூவரையும் பற்றி முறையே 342, 387, 391 பாக்கள் இந்நூலில் உள்ளன. இவை அனைத்தும் கண்ணி வகையைச் சேர்ந்தவை (கலிவெண்பாவில் ஒரே எதுகை வருபவை). சோழர் குலச்சிறப்பு, அரசர் பெருமை, பள்ளி எழுதல்,
அழகு செய்தல், யானையின் மீது அமர்தல், உடன் வருவோர், அவர்கள் கூற்று, பேதை, பெதும்பை, மங்கை, மடந்தை, அரிவை, தெரிவை, பேரிளம்பெண் என்ற ஏழுவகைப் பருவ மகளிரின் அழகு, உணர்ச்சிகள், விளையாட்டுகள், காமுறுதல், பேசுதல் போன்ற செய்திகள் இந்நூலில் கூறப்பட்டுள்ளன. இந்நூலின் பகுதிகளான மூன்று உலாக்களும் தனி நூல்களாகவும் கருதப்படுகின்றன. 

இந்த உலாக்களின் பாட்டுடைத் தலைவர்களின் ஆட்சிக்காலம்.

* விக்கிரம சோழன் 1118-1136
* குலோத்துங்க சோழன் 1133-1150
* இராசராசன் உலா 1146-1163

மேலும் காண்க
------------

* விக்கிரம சோழன் உலா
* குலோத்துங்க சோழன் உலா
* இராசராசன் உலா
* சங்கரசோழன் உலா

மேற்கோள்கள்
-----------

1. ↑  "தமிழ் இணையக் கல்விக் கழகப் பாடம்1". 17-10-2021 அன்று பார்க்கப்பட்டது. Check date values in: `|accessdate=` (உதவி)
2. ↑  "தமிழ் இணையக் கல்விக் கழகப் பாடம்2". 17-10-2021 அன்று பார்க்கப்பட்டது. Check date values in: `|accessdate=` (உதவி)

கருவிநூல்
---------

* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

வெளி இணைப்புகள்
---------------

* மூவருலா.pdf
* மூவருலா மூலமும் உரையும் - தமிழ் இணையக் கல்விக்கழகம்
* மூவருலா
**வீர்-சாரா** திரைப்படம் 2004 இல் வெளிவந்த ஹிந்தித் திரைப்படமாகும்.இத்திரைப்படத்தின் கதாநாயகனாக ஷாருக்கானும் நாயகியாக ராணி முகர்ஜியும் நடித்திருப்பது குறிப்பிடத்தக்கது.

வகை
---

நாடகப்படம் / காதல்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

பாக்கிஸ்தானியப் பெண்ணான சாரா ஹாயத் கான் (பிரீத்தி சிந்தா) இந்தியாவிற்குச் சுற்றுலா செல்கின்றார். போகும் வழியிலே விபத்தொன்றில் மாட்டிக் கொள்ளும் அவரை விமான ஓட்டியான வீர் பிரதாப் சிங்கால் (ஷா ருக் கான்)காப்பாற்றப்படுகின்றார். பின்னர் வீர் தனது சொந்த ஊரான பஞ்சாப்பிற்கு சாராவை அழைத்துச்செல்கின்றார்.அங்கு வீரின் பெற்றோர்களின் மனதைக் கொள்ளை கொள்ளும் சாரவை காதலிக்கின்றார் வீர்.சாரா தனது சொந்த நாட்டிற்குத் திரும்பும் தருணம் அவருக்கு கல்யாணம் நிச்சயமாகியிருப்பதாக அறிந்து கொள்கின்றார் வீர்.இதனையடுத்து அவர் தனது காதலை தியாகம் செய்து கொள்கின்றார்.சிறிது காலங்களில் வீரின் மீது தான் காதல் கொண்டிருப்பதாக உணர்ந்து கொள்ளும் சாரா வீரை சந்திப்பதற்காக அவரின் சொந்த ஊருக்குச் செல்லும் அதே சமயம் வீரும் சாராவைக் காண்பதற்காக பாகிஸ்தான் புறப்பட்டுச் செல்கின்றார் இவரின் வருகையினை அறிந்து கொள்ளும் சாராவினை மணக்க இருந்தவர் வீரினை இந்தியாவிலிருந்து வேவு பார்க்க வந்தவரென பொய்க் குற்றச்சாட்டுக்களை சுமத்தி அவரை 22 வருடங்கள் சிறையில் அடைக்கச் செய்கின்றார்.மேலும் 22 வருடங்களின் பின்னர் சாமியா சித்திக் (ராணி முகர்ஜி) என்னும் வழக்கறியனரால் விடுதலை செய்யப்படுகின்றார்.பின்னர் தனது சொந்த ஊரான பஞ்சாப்பில் சாராவைச் சந்திக்கின்றார் வீர் பிரதாப் சிங்.
ஓர் பார்முலா நிப்பன் லோலா தானுந்து
**பார்முலாப் பந்தயங்கள்** என்று பலவித திறந்த சக்கர ஓரிருக்கை தானுந்து விளையாட்டுக்களைக் குறிக்கிறோம். இதனை நடத்துகின்ற பன்னாட்டு தானுந்து கூட்டமைப்பு (FIA) இரண்டாம் உலகப் போர் பிந்தைய ஓரிருக்கை வண்டி நெறிமுறைகளை *பார்முலா* என்று குறிப்பிட்டதை ஒட்டி இப்பந்தயங்கள் பார்முலாப் பந்தயங்கள் என அழைக்கப்படுகின்றன. இவற்றில் பார்முலா ஒன்று,பார்முலா இரண்டு மற்றும் பார்முலா 3 புகழ்பெற்றவை. மேலும் இவை பிற ஓரிருக்கை தானுந்துப் போட்டிகளான GP2 வகைப் பந்தயங்களையும் பரவலாக குறிக்கின்றன. 

பார்முலா ஒன்று மற்றும் பார்முலா இரண்டு (தற்போது இதனிடத்தைப் பிடித்துள்ள GP2) ஆகியன ஓர் பந்தய விளையாட்டு வீரரின் வாழ்வில் பார்முலா ஒன்று செல்ல வழிநடத்துவதால் இவற்றை *வழிநடத்து பார்முலா* (feeder formulae) என அழைக்கின்றனர். இத்தகைய பந்தயங்களில் இரு முதன்மையான பிரிவுகள் உள்ளன: **திறந்த நெறிமுறை**யில் வண்டியின் உடற்பாகமும் (chassis) விசை இயந்திரமும் (engine) போட்டியாளரே முடிவு செய்யலாம். மற்ற **குறிப்பீடு நெறிமுறை**யில் இரண்டையும் ஒரே தயாரிப்பாளர் வழங்குவார். பார்முலா 3 திறந்த நெறிமுறைப் பந்தயத்திற்கான எடுத்துக்காட்டு. குறிப்பீடு நெறிமுறைப் பந்தயத்திற்கு பார்முலா பிஎம்டபுள்யுவை காட்டாகக் கொள்ளலாம். சில நேரங்களில் இந்த இரண்டு வகைகளில் அடங்காத பந்தயங்களும் நடக்கின்றன: *பார்முலா ஃபோர்ட்* பந்தயத்தில் உடற்பாகம் ஏதேனும் இருக்கலாம் ஆனால் விசை இயந்திரம் ஒரே தயாரிப்பாளராக இருப்பார்.
Sri sri Ragothamar birunthavanam 1
Sri sri Ragothamar birunthavanam
sri ragothamar's jeeva samathi
sri ragothamar's jeeva samathi
**சிரீ சிரீ ரகூத்தம சுவாமிகள் மூல பிருந்தாவனம்** (*Sri Sri Rahuttama SWamy Moola Brindavana*) விழுப்புரம் மாவட்டம் திருக்கோவிலூர் மணம்பூண்டியில் அமைந்துள்ளது. ரகூத்த சுவாமிகள் இந்தியாவில் பிறந்து, வாழ்ந்து, பின் சீவசமாதி அடைந்தவர். இவர் சிரீ மத்வாச்சார்யர் தோற்றுவித்த மடங்களில் ஒன்றான *சிரீ உத்திராதி மடத்தின்* 14ஆவது அதிபதியாக வாழ்ந்தவர்.

பிறப்பு
-------

உத்திராதி மடத்தின் 13வது அதிபதியாக விளங்கியவர் சிரீ ரகுவர்ய தீர்த்தர் ஆவார். அவருக்கு பின் மடத்தை வழிநடத்த சிறந்த சீடன் இல்லாததை எண்ணி வருத்தப்பட்டு தன் மூத்த குருவான சிரீ மத்வாச்சார்யரை வேண்டினார். அதன் பலனாக குரு, ரகுவர்யர்யரின் கனவில் தோன்றி சில உத்தரவுகளை பிறப்பித்தார். அதன் படி சிரீ ரகுவர்யர்யர் செதராபாத் சமசுதானத்தில் உள்ள *சுவர்ணவாடி* என்ற சிற்றூருக்கு விசயம் செய்தார். தங்கள் ஊருக்கு வந்த மகானை குழந்தை பாக்கியம் இல்லாத அந்தண தம்பதியினரான சுப்ப பட்டர், கங்காபாய் சந்தித்து குழந்தை செல்வம் வேண்டினர். சிரீரகுவர்யர் அவர்களுக்கு குழந்தை வரம் அருள்வதாகவும் ஆனால் பிறக்கும் குழந்தையை மடத்திற்காக தன்னிடம் ஒப்படைத்துவிட வேண்டும் என்ற நிபந்தனையை விதித்தார். புத்திரப் பாக்கியத்திற்கு ஏங்கிய அவர்களும் உறுதியளித்தனர். வெகு விரைவிலேயே கங்காபாய் கருவுற்று, குழந்தை பிறக்கும் சமயம் வந்தது. மகானின் உத்தரவின் படி குழந்தை பிறந்தவுடன் தரையில் படாமல் தங்கத்தட்டில் ஏந்தி, மடத்திற்கு எடுத்து வந்து *இராமச்சந்திரன்* என பெயர் சூட்டப்பட்டு இறைவன் சிரீராமர் சிலைக்கு அபிசேகம் செய்த பால் குழந்தைக்கு கொடுக்கப்பட்டது.

சன்னியாசம் ஏற்றல்
-----------------

இராமச்சந்திரனுக்கு ஏழு வயதில் உபநயனம் தரித்து, எட்டு வயதில் சன்னியாசம் வழங்கப்பட்டு *சிரீ ரகூத்தம தீர்த்தர்* என்ற பெயர் சூட்டப்பட்டது. சிறுவயதிலேயே வேதம், உபநிடதங்கள் எல்லாம் கற்றுத் தேர்ந்தார்.

உத்திராதி மடத்தின் அதிபதியாதல்
------------------------------

ரகூத்தம தீர்த்தரின் குரு, சிரீரகுவர்ய தீர்த்தர் இறைவனடி சேர்ந்ததும், மடத்தின் 14ஆவது அதிபதியானார். பல நூல்களை இயற்றினார்.

மணம்பூண்டியில் பிருந்தாவனம் அமைத்தல்
------------------------------------

தன் பணிகளை முடித்ததாக கருதிய ரகூத்தம தீர்த்தர், இறுதியாக பஞ்ச கிருட்டிண தலங்களில் ஒன்றான திருக்கோவிலூர் நகரின் தென்பெண்ணை நதிக்கரையில் உள்ள மணம்பூண்டி என்ற இடத்தில் பிருந்தாவனம் அமைத்தார். கிபி 1595 வைகுண்ட ஏகாதசி அன்று சீவசமாதி அடைந்தார்.

பிருந்தாவனத்தின் சிறப்புகள்
---------------------------

தமிழகம், கருநாடகம் மற்றும் பிற மாநிலங்களில் இருந்து எண்ணற்றவர்கள் வந்து வணங்கி, சுவாமிகளின் ஆசியை பெற்று செல்கின்றனர். ஆண்டு தோறும் வைகுண்ட ஏகாதேசி சமயத்தில் நான்கு நாட்களுக்கு ஆராதனை விழா சிறப்பாக நடைபெறுகின்றது.

தற்போது இந்த சிரீஉத்திராதி மடத்தின் 42ஆவது பீடாதீபதியாக சிரீ சத்யாத்ம தீர்த்த சுவாமிகள் இருந்து வருகிறார்.

மேற்கோள்கள்
-----------

1. ↑
2. ↑  "ஆராதனை விழா". 23 சூன் 2017 அன்று பார்க்கப்பட்டது.

வெளி இணைப்புகள்
---------------

* ஸ்ரீ உத்திராதி மடத்தின் அதிகாரபூர்வ வலைதளம்
திவான் பகதூர் **ஓ. தணிகாசலம் செட்டியார்** (திசம்பர் 1874 – சூலை 21, 1929) என்பவர் நீதிக்கட்சியின் முன்னோடித் தலைவர்களில் ஒருவர். வழக்குரைஞராக இருந்தார். பேச்சாற்றலும் வாதத் திறமையும் கொண்டவர். நீதிக்கட்சி சார்பில் சட்ட மன்ற மேலவையில் இரண்டு முறை உறுப்பினராக இருந்தார்.

1919 இல் சென்னை மாநகராட்சிக் குழுவின் உறுப்பினராகத் தேர்ந்தெடுக்கப் பட்டார். 1925 இல் சென்னை மாநகராட்சி தலைவராகவும் தேர்ந்தெடுக்கப் பட்டார். அக்காலத்தில் நடந்த பிராமணரால்லாத மாநாடுகள் பலவற்றில் கலந்து கொண்டும் தலைமையேற்றும் செயல்பட்டார். நீதிக்கட்சித் தலைவர் சர் பிட்டி தியாகராயரோடு இணைந்து பணியாற்றினார்.

அரசுப் பணியிடங்களைச் சமூக விகிதாச்சாரப்படி நிரப்பிப் பகிர்ந்தளிக்க வேண்டும் என்று 1921 ஆம் ஆண்டில் ஓ. தணிகாசலம் சென்னை சட்ட மன்ற மேலவையில் தீர்மானங்கள் கொண்டுவந்தார். அவை பிற்காலத்தில் 1928 ஆம் ஆண்டில் எஸ் முத்தையா முதலியார் கொண்டு வந்த வகுப்பு வாரி ஒதுக்கீட்டுக்கு அடிப்படையாக அமைந்தன.

நீதித் துறையில் முனிசீப் நியமன அதிகாரத்தை அரசே ஏற்று செயல்படுத்தவேண்டும் என்று 1921 ஆம் ஆண்டில் தீர்மானம் கொண்டு வந்தார். சென்னையில் தியாகராயர் நகர் பகுதியில் ஒரு தெருவுக்கு இவருடைய பெயர் சூட்டப்பட்டுள்ளது என்பது குறிப்பிடத்தக்கது.

மறைவு
-----

ஓ. தணிகாசலம் செட்டியார் தனது 54-ஆவது அகவையில் 1929 சூலை 21 இல் நீரிழிவு நோய் காரணமாகக் காலமானார்.

மேற்கோள்கள்
-----------

1. ↑  'பத்திராசிரியர் குறிப்புகள், லக்‌ஷ்மி மாத இதழ், சூன்-சூலை 1929, பக்: 355, மதராஸ்.

வெளி இணைப்புகள்
---------------

* பரணிடப்பட்டது 2016-03-05 at the வந்தவழி இயந்திரம்
* பரணிடப்பட்டது 2012-07-25 at the வந்தவழி இயந்திரம்
**கல் பிடித்தல்** தமிழ்நாட்டின் நாட்டுப்புறங்களில் விளையாடப்படும் விளையாட்டுகளில் ஒன்று.  விரல் அளவு பருமன் கொண்ட உருண்டைக் கற்கள் இதற்குப் பயன்படுத்தப்படும். நான்கைந்து பேர் வட்டமாக உட்கார்ந்து ஆடுவார்கள். ஐவர் ஆடினால் நான்கு மணியாங்கல் பயன்படுத்தப்படும். கல் இல்லாதவரிடம் அருகில் உள்ளவர் தன் கல்லைத் தலை உயரத்துக்கு மேல் தூக்கிப் போடுவார். கல் இல்லாதவர் பிடித்து அவருக்கு அடுத்தவரிடம் தூக்கிப் போடுவார். அவர் பிடித்து அடுத்தவரிடம் போடுவார். 

யார் கையிலும் இரண்டு கல் இருக்கக்கூடாது. அடுத்தவர் போடும் கல்லைக் கீழே விழாமல் பிடித்துக்கொள்ளவும் வேண்டும். கல்லைப் பிடிக்காமல் கீழே விட்டாலோ, கையில் இரண்டு கல் வைத்திருந்தாலோ அவர் ஆட்டத்திலிருந்து விலக்கப்படுவார். தவறு செய்யாமல் பிடித்தெறிந்து ஆடிக் கடைசியில் எஞ்சி நிற்பவர் பழம்.

பழமேறியவர் தோற்றவர்களுக்குத் தண்டனை வழங்குவார். தோற்றவர்கள் விரல்கள் இணைந்து விரிந்திருக்க உள்ளங்கையைத் தரையில் வைக்க வேண்டும். வென்றவர் நின்றுகொண்டு தன் தலைக்கு மேல் கையை உயர்த்தி ஆடிய கல்லில் ஒன்றை அவரது புறங்கையில் செங்குத்தாகப் போடுவார். அது தோற்றவர் புறங்கையில் விழுந்தால் வலிக்கும்.

ஒப்பீடு
-------

இது சங்கம் மருவிய கால அம்மானை விளையாட்டைப் போன்றது.

| அம்மானை | கல் எடுத்தல் |
| --- | --- |
| பந்து தட்டப்படும் | கல் பிடித்துத் தூக்கிப் போடப்படும் |
| உழக்கில் பிடித்தும் தட்டப்படும் | கையால் மட்டும் பிடித்துப் போடப்படும் |
| மகளிர் விளையாட்டு | சிறுமியர் விளையாட்டு |
|

மேலும் பார்க்க
--------------

* தமிழர் விளையாட்டுகள் (அண்மைய காலம்)

மேற்கோள் குறிப்பு
-----------------

1. ↑  பாலசுப்பிரமணியம், இரா. *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் சென்னை 20 வெளியீடு, 1980, பக்கம் 119
**ஸ்ரீ வெங்கடேசுவரா வேத பல்கலைக்கழகம்** (Sri Venkateswara Vedic University) என்பது இந்தியாவின் ஆந்திராவின் சித்தூர் மாவட்டம் திருப்பதியில் அமைந்துள்ள ஒரு மாநில பல்கலைக்கழகம். இது 2006ஆம் ஆண்டு ஆந்திர அரசினால், திருமலை திருப்பதி தேவஸ்தான (தி. தி. தே.) நிதியுதவியின் கீழ் வேத ஆய்விற்காக நிறுவப்பட்ட உயர்கல்வி நிறுவனம்.

வரலாறு
------

திருமலை திருப்பதி தேவஸ்தானம் 1992ல் ஸ்ரீ வெங்கடேசுவரா வேத பல்கலைக்கழகத்தினை திருப்பதியில் துவக்க முடிவு எடுத்தன் அடிப்படையில் இது தோற்றுவிக்கப்பட்டது. ஆந்திராவின் ஆளுநராக 2006 ஜனவரியில் ராமேஸ்வர் தாக்கூர் பொறுப்பேற்றதைத் தொடர்ந்து, செயல்முறையைத் தொடங்கப்பட்டு நிறைவேற்றப்பட்ட பல்கலைக்கழக சட்டம் செப்டெம்பர் மாதம் நிறைவேற்றப்பட்டது.

புலங்கள்
--------

இந்த நிறுவனத்தில் ஏழு புலங்கள் உள்ளன:

* வேத அத்யாயன பீடம்
* ஆகம அத்யாயன பீடம்
* பரோஹித்ய அத்யாயன பீடம்
* வேதாபஷ்ய பீடம்
* வேதங்க பீடம்
* ஆராய்ச்சி மற்றும் பதிப்புத்துறை
* நவீன பாடங்களின் துறை

மேற்கோள்கள்
-----------

1. ↑  "Vice Chancellor Message". *www.svvedicuniversity.ac.in*. 22 March 2019 அன்று பார்க்கப்பட்டது.
2. ↑  "Establishment of Sri Venkateswara Vedic University". Sri Venkateswara Vedic University. 6 July 2017 அன்று பார்க்கப்பட்டது.
3. ↑  "Faculties and Departments". Sri Venkateswara Vedic University. 14 July 2017 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**கே.பி.எஸ். மணி'** என அறியப்படும் **கதிர்வேல் பால சுப்பிரமணி** (22 பெப்ரவரி 1922 - 16 மார்ச் 1990) என்பவர் மேனாள் ராணுவ வீரர், சமூக சீர்திருத்தவாதி மற்றும் இந்திய அரசியல்வாதியுமாவார். இவர் தமிழ்நாட்டின் மேனாள் சட்டமன்ற உறுப்பினரும், ம்மகளவை உறுப்பினரும் ஆவார். 1957 தேர்தலில் இந்திய தேசிய காங்கிரஸ் வேட்பாளராகவும்,1967 தேர்தலில் சுயேட்சை வேட்பாளராகவும் சீர்காழி தொகுதியில் இருந்து தமிழ்நாடு சட்டமன்ற உறுப்பினராக தேர்ந்தெடுக்கப்பட்டார். அவர் 1957 தேர்தலில் காங்கிரஸ் கட்சியில் இருந்த சி. முத்தையா பிள்ளையைப் போல இரண்டு சட்டமன்ற தொகுதிகளில் வெற்றிபெற்ற ஒருவராகவும் இருந்தவர்.

தமிழ்நாட்டிலிருந்து தேர்ந்தெடுக்கப்பட்ட நாடாளுமன்ற உறுப்பினராகவும் பணியாற்றினார். 1980 ஆம் ஆண்டு தேர்தலில் பெரம்பலூர் தொகுதியிலிருந்து இந்திய தேசிய காங்கிரஸ் வேட்பாளராக போட்டியிட்டு நாடாளுமன்ற உறுப்பினராக லோக் சபாவுக்குத் தேர்ந்தெடுக்கப்பட்டார்.

பிறப்பும், தொழிலும்
-------------------

கே. பி. எஸ். மணி பிரித்தானிய இந்தியாவின், சென்னை மாகாணம் சீர்காழியில் பிறந்தார். ஊழியக்காரன் தோப்பு நகராட்சி தொடக்கப் பள்ளியில் துவக்கக் கல்வி கற்றார். சீர்காழி எல். எம். சி. பள்ளியில் உயர்நிலைக் கல்வியை முடித்ததும், இராணுவத்தில் இணைந்தார். இரண்டாம் உலகப் போரில் பிரித்தானிய இந்திய இராணுவத்தில் பணியாற்றிய சமயத்தில், இவர் இறந்துவிட்டதாகக் குடும்பத்தினருக்குத் தகவல் தெரிவிக்கப்பட்டது. ஆனால் 1946இல் கே. பி. எஸ். மணி வீட்டுக்கு திருபினார்.

சமுதாயப் பணிகள்
---------------

இராணுவத்தில் இருந்து திரும்பிய இவர் உள்ளூரில் நிலவிய சாதிய, பண்ணையார் ஆதிக்கம் போன்றவற்றிற்கு எதிராக செயல்படத் தொடங்கினார். விவசாயத் தொழிலாளர்களின் உரிமைப் போரட்டங்களினால் 1947இல் இருந்து 1967 வரை 4 முறை சிறை சென்றார். பட்டியல் சாதியினர் பிணத்தை எடுத்துச்செல்லும்போது யாரேனும் வழிமறித்தால், பிணத்தை அதே இடத்தில் எரிப்பேன் என கே. பி. எஸ். மணி சொன்னதால், எடமணலில் தடுத்தவர்களே பிணத்தைப் புதைக்க வழிவிட்டனர். ஏழைகளின் கல்விக்காக ஏழை மாணவர்கள் தங்கிப் படிப்பதற்காக சீர்காழியில் 1947 இல் ‘சாதுவர் ஏழை மாணவர் இல்லம்’ தொடங்கினார். மேலும் 1976 வரை கிட்டத்தட்ட 20 ஆண்டுகள் வாக்ரிகளின் மேம்பாட்டுக்காக ‘நரிக்குறவர் மாணவர் விடுதி’ நடத்தினார்.

அரசியலில்
---------

1950களில் அம்பேத்கரின் ‘ஷெட்யூல்ட் காஸ்ட் ஃபெடரேஷனில்’ இணைந்த கே. பி. எஸ். மணி தஞ்சையில் தீண்டாமை ஒழிப்பு, சாதிய வன்முறை சம்பவங்களுக்கு எதிராக முழு வீச்சில் செயல்பட்டார். இதனால் ந. சிவராஜ் இவரைத் தமிழகத்தின் இணைச் செயலாளராக நியமித்தார்.

1952-ம் ஆண்டு ஃபெடரேஷன் சார்பில் மயிலாடுதுறை தொகுதியில் போட்டியிட்ட கே. பி. எஸ். மணி தோல்வியடைந்தார். 1957இல் குடியரசுக் கட்சி சார்பில் சுயேச்சையாக சீர்காழி தொகுதியில் போட்டியிட்டு வெற்றிபெற்றார். பின்னர் இந்திய தேசிய காங்கிரசில் இணைந்த இவர், 1967 தேர்தலில் சீர்காழி தொகுதியில் இருந்து மீண்டும் வெற்றிபெற்றார்.

1980 ஆம் ஆண்டு தேர்தலில் பெரம்பலூர் தொகுதியிலிருந்து இந்திய தேசிய காங்கிரஸ் வேட்பாளராக போட்டியிட்டு நாடாளுமன்ற உறுப்பினராக லோக் சபாவுக்குத் தேர்ந்தெடுக்கப்பட்டார். இவர் தன்னை எதிர்த்துப் போட்டியிட்ட அதிமுக வேட்பாளர் தங்கராஜை 99,172 வாக்குகள் வித்தியாசத்தில் தோற்கடித்தார்.

மேற்கோள்கள்
-----------

1. ↑  "1967 Tamil Nadu Election Results, Election Commission of India" (PDF). 2012-03-20 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
2. ↑  "கே.பி.எஸ்.மணி: ஒடுக்கப்பட்டோரின் முன்னோடிப் போராளி!". *Hindu Tamil Thisai*. 2022-02-23 அன்று பார்க்கப்பட்டது.
**கே. பி. கந்தன்** இந்தியாவைச் சேர்ந்த ஓர் அரசியல்வாதியாவார். 1963 ஆம் ஆண்டு நாம்பர் மாதம் 30 ஆம் தேதியன்று இவர் சென்னையில் பிறந்தார். தமிழ்நாட்டைச் சேர்ந்த சோழிங்கநல்லூர் தொகுதியில் இருந்து 14 ஆவது சட்டமன்ற உறுப்பினராகத் தேர்ந்தெடுக்கப்பட்டார். அனைத்து இந்திய அண்ணா திராவிட முன்னேற்ற கழகம் கட்சியை இவர் பிரதிநிதித்துவப்படுத்தினார்.

2016 ஆம் ஆண்டு நடைபெற்ற தேர்தலில் திராவிட முன்னேற்ற கழகத்தின் எசு. அரவிந்த் ரமேசு இவருடைய தொகுதியில் வெற்றி பெற்றார். அப்போது ஏற்பட்ட வெள்ளத்தைத் தொடர்ந்து வாக்காளர்களிடம் இருந்து கிடைக்கக் கூடிய பதவிக்கு எதிரான பின்னடைவைத் தடுக்கும் முயற்சியாக கட்சியால் தேர்ந்தெடுக்கப்பட்ட பெருநகர சென்னை பகுதியின் பதின்மூன்று அதிமுக சட்டமன்ற உறுப்பினர்களில் கந்தனும் ஒருவர். புதிய முகங்கள் கடந்த காலத்திற்கும் நிகழ்காலத்திற்கும் இடையில் சிறிது தூரத்தை வைக்கும் என்று உணரப்பட்டது.

2016 ஆம் ஆண்டு செப்டம்பர் மாதம் நடைபெற்ற சென்னை மாநகராட்சி தேர்தல்களுக்கு அனைத்திந்திய அண்ணா திராவிட முன்னேற்ற கட்சியின் சார்பாக கந்தன் முன்னிறுத்தப்பட்டார்.

மேற்கோள்கள்
-----------

1. ↑  "AIADMK all set to field new faces". *The Hindu*. 27 September 2016. .
2. ↑  "List of MLAs from Tamil Nadu 2011" (PDF). Government of Tamil Nadu. 20 March 2012 அன்று மூலம் (PDF) பரணிடப்பட்டது. 2017-04-26 அன்று பார்க்கப்பட்டது.
3. ↑  "15th Assembly Members". Government of Tamil Nadu. 2017-04-26 அன்று பார்க்கப்பட்டது.
4. ↑  Kotteswaran, C. S. (5 April 2016). "MLAs in flood-hit areas denied tickets". *Deccan Chronicle*. .
5. ↑  "List of MLAs from Tamil Nadu 2011" (PDF). Government of Tamil Nadu. 20 March 2012 அன்று மூலம் (PDF) பரணிடப்பட்டது. 2017-04-26 அன்று பார்க்கப்பட்டது.
அண்டார்டிகாவின் தென்முனைப் பெருங்கடலின் பகுதியான ரோஸ் கடல்
விக்டோரியா நிலத்தையும், மேரி பெயர்டு நிலத்தையும் பிரிக்கும் ரோஸ் கடலும், ரோஸ் பனித்தட்டும்
**ரோஸ் கடல்** (Ross Sea) அண்டார்டிகாவின்  தென்முனைப் பெருங்கடலில் விரிகுடாவாக அமைந்த ரோஸ் தீவு மனிதக் கால் தடங்கள் பதியாத உலகின் கடைசியாக அமைந்த ஆழமிக்க கடலாகும். ரோஸ் கடல் அண்டார்டிகாவின் விக்டோரியா நிலத்திற்கும் மேரி பெயர்டு நிலத்திற்கும் இடையே அமைந்துள்ளது. 

நியுசிலாந்து நாட்டின் தெற்கே அமைந்த ரோஸ் கடல் தொடர்பான நிலப்பகுதிகள் அனைத்தும் நியுசிலாந்து உரிமை கோருகிறது.

10 மீட்டர் நீளமும், 495 கிலோ கிராம் எடை கொண்ட பெருங் கணவாய் மீன் ரோஸ் கடலில் 22 பிப்ரவரி 2007 அன்று பிடிபட்டது.

பெயர்க் காரணம்
--------------

**ஜேம்ஸ் கிளார்க் ரோஸ்** என்ற பிரித்தானிய கடலோடி 1841இல் ரோஸ் கடலை கண்டுபிடித்ததால், அவர் பெயராலாயே, இக்கடலுக்கு *ரோஸ் கடல்* எனப் பெயரிடப்பட்டது.

புவியியல்
---------

ரோஸ் கடலின் மேற்கில் உள்ள நிலப்பகுதிக்கு ரோஸ் தீவு என்றும், கிழக்குப் பகுதிக்கு *ரூஸ்வெல்ட் தீவு* என்றும், தென் பகுதிக்கு *ரோஸ் பனித் தட்டு* என்றும், மேற்கு பகுதிக்கு *மெக்முர்தா ஒலி* என்றும், தென் துருவப் பகுதியிலிருந்து 200 மைல் தொலைவில் உள்ள தென் பகுதிக்கு *கோல்டு கோஸ்ட்* என்றும் பெயரிடப்பட்டுள்ளது.

சூழலியல் பாதுகாப்பு
-------------------

தென் அண்டார்டிகாவின் விலங்குகளையும், தாவரங்களையும், ரோஸ் கடலும் கொண்டுள்ளது.
கோடைக் காலத்தில் ரோஸ் கடலின் அடித்தள ஆழங்களில் உள்ள மிதவை நுண்ம உயிரினத் தொகுதிகள் நீர் பரப்பின் மேல் மிதவைகளாக தென்படுகிறது. இவைகள் மீன்கள், துடுப்புகாலிகள், திமிங்கிலம், கடற்பறவைகள் போன்ற உயிரினங்களுக்கு உணவாகிறது.

ரோஸ் கடலை ஒட்டியும், கடற்கரையின் பல இடங்களில் அடிலாய்டு பென்குயின் மற்றும் பேரரசப் பென்குயின்களின் தங்கல் வரிசைகள் காணப்படுகிறது.

ரோஸ் கடல் பரப்பில் தூய்மையாகவும், அதிகப் படியான மீன் பிடித்தல் இன்றியும், மனித கால் தடம் அதிகம் பதியாததாலும் ரோஸ் கடல், உலகத்தின் இறுதி கடலாக கருதப்படுகிறது.

பன்னாட்டு கடல்சார் உயிரினங்கள் காப்பகம்
---------------------------------------

அண்டார்டிகாவின் தென்முனைப் பெருங்கடலின் ரோஸ் கடலில் 5,98,000 சதுர மைல் பரப்பில், உலகின் மிகப்பெரிய பன்னாட்டு கடல் உயிரினங்கள் காப்பகம் அமைக்க ஐக்கிய அமெரிக்க நாடு, ஐரோப்பிய ஒன்றியம் உள்ளிட்ட 24 நாடுகள், 28 அக்டோபர் 2016 அன்று பன்னாட்டு உடன்படிக்கை செய்து கொண்டுள்ளது. இந்த ஒப்பந்தப்படி, இக்கடல் பரப்பில் மீன் போன்ற கடல்வாழ் உயிரினங்களை வேட்டையாட தடை செய்யப்படுகிறது.
பன்னாட்டு கடல்சார் உயிரினங்கள் காப்பகம் நியுசிலாந்து மற்றும் ஐக்கிய அமெரிக்க நாடுகளால் நிர்வகிக்கப்படும்.

இதனையும் காண்க
--------------

* தென்முனைப் பெருங்கடல்
* அண்டார்டிக்கா ஒப்பந்தம்
* அண்டார்டிகா கடல்சார் உயிரினங்கள் பாதுகாப்பு மாநாடு

மேற்கோள்கள்
-----------

1. ↑  Ross Sea
2. ↑  World's Largest Marine Reserve Created Off Antarctica
3. ↑  World's largest marine park created in Ross Sea in Antarctica in landmark deal
4. ↑  உலகின் மிகப்பெரிய கடல்சார் உயிரின சரணாலயம்

வெளி இணைப்புகள்
---------------

* the LAST OCEAN
**மேலச்சேரிக் குடைவரை**, தமிழ்நாட்டின் விழுப்புரம் மாவட்டத்தில், மேல்மலையனூர் வட்டத்தில் அமைந்துள்ள மேலச்சேரி என்னும் ஊரில் காணப்படும் ஒரு குடைவரைக் கோயில். இது சிவனுக்காக அமைக்கப்பட்ட கோயில் ஆகும். இது "மட்டிலேசுவரர் கோயில்" என அழைக்கப்பட்டதாகத் தெரிகிறது. இது பல்லவர் காலத்தைச் சேர்ந்தது.

அமைப்பு
-------

இக்குடைவரையில் உள்ள மண்டபத்தில் ஒரு வரிசைத் தூண்களே உள்ளள. இவ்வரிசையில் இரண்டு முழுத் தூண்களும், பக்கச் சுவர்களோடு ஒட்டி இரண்டு அரைத் தூண்களும் உள்ளன. இது சதுரம்-எண்பட்டை-சதுரம் என்னும் வடிவில் அமையாமல் தூண்களின் முழு உயரத்துக்கும் சதுரமான வெட்டுமுகம் கொண்டதாகவே அமைக்கப்பட்டுள்ளன. மண்டபத்தின் பின்புறச் சுவரில் குடையப்பட்டு உள்ள கருவறையில் தாய்ப் பாறையிலேயே செதுக்கப்பட்ட ஆவுடையாருடன் கூடிய இலிங்கம் காணப்படுகிறது. பல்லவ மன்னர்கள் தொண்டை மண்டலத்தில் அமைத்த குடைவரைக் கோயில்களில் இவ்வாறு தாய்ப் பாறையில் செதுக்கிய இலிங்கம் காணப்படுவதில்லை ஆதலால், இது இக்கோயிலுக்கு உரிய சிறப்புக்களில் ஒன்று ஆகும். இங்கு மண்டபத்தினுள் காணப்படும் பார்வதி சிற்பமும், குடைவரை முகப்பில் உள்ள பிள்ளையார் சிற்பமும் பிற்காலத்துக்கு உரியவை.

காலம்
-----

இக்குடைவரையின் தூணொன்றில் காணப்படும் பல்லவ கிரந்தக் கல்வெட்டொன்று "சிறீ சிக்காரி பல்வவேசுவரம் எனப்படும் இந்தச் சிவன் கோயில் பேரரசன் சந்திராதித்த மன்னனால் கட்டப்பட்டது." எனக் குறிப்பிடுகிறது. ஆனால், இங்கே "சிக்காரி" என்பதும், சந்திராதித்தன் என்னும் மன்னன் பெயரும் அடையாளம் காணப்படவில்லை என்பதுடன் இது பல்லவர்களுடன் தொடர்புள்ளதாகவும் காணப்படவில்லை. எனினும் கோயிற் பெயரில் "பல்லவேசுவரம்" என்று இருப்பதாலும், மண்டகப்பட்டு, தளவானூர், சிங்கவரம் போன்ற பல்லவரின் குடைவரைக் கோயில்களுக்கு அண்மையில் அமைந்திருப்பதனாலும் இது பல்லவர் காலத்துக் குடைவரை என்று எடுத்துக்கொள்ளலாம் என்பது சில ஆய்வாளர்கள் கருத்தாக உள்ளது. அத்துடன், பிற அம்சங்களையும் கருத்தில் எடுத்து இது மாமல்லன் எனப்படும் முதலாம் நரசிம்மவர்மன் காலத்தது எனப் பல ஆய்வாளர்கள் நம்புகின்றனர். இங்குள்ள கல்வெட்டின் எழுத்தமைதி மாமல்லபுரத்தில் உள்ள முதலாம் நரசிம்மவர்மனின் கல்வெட்டுக்களோடு ஒத்திருப்பதால், இக்கோயில் ஏழாம் நூற்றாண்டின் நடுப்பகுதியில் குடையப்பட்டிருக்கலாம் என்றும், சந்திராதித்தன் என்பது முதலாம் நரசிம்மவர்மன் அல்லது முதலாம் பரமேசுவரவர்மனுடைய பெயர்களில் ஒன்றாக இருக்கக்கூடும் எனவும் துப்ராயில் கருத்து வெளியிட்டுள்ளார்.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 61, 62
2. ↑  Jauveau-Dubreuil, G. Pallava Antiquities (Translated inti English by V. S. Swaminadha Dikshitar), Vol 1, Asian Educational Services, New Delhi, 1994 (First Edition – 1916), p. 65, 66
3. ↑  இராசவேல், சு. சேஷாத்திரி, அ. கி. 2000. பக். 61, 62
4. ↑  Jauveau-Dubreuil, G. 1994, p. 66
**பௌலைன்** (Bowline) என்பது கயிற்று முனையில் நிலைத்த தடம் ஒன்றை உருவாக்குவதற்கான பழங்காலத்தைச் சேர்ந்த ஆனால் எளிமையான ஒரு முடிச்சு ஆகும். இது இலகுவாகப் போடத்தக்கதும், அவிழ்க்கத்தக்கதுமாக இருப்பதுடன் கயிற்றின் வலிமையை அதிகம் குறைக்காத தன்மையும் கொண்டது. இதன் முக்கியமான குறைபாடு சுமை தாங்காதபோது முடிச்சு தளர்வடையும் போக்கு ஆகும். இதனைத் தடுப்பதற்காக யோசமைட் பௌலைன் முடிச்சு உருவாக்கப்பட்டுள்ளது.

நெசவாளர் முடிச்சும் இந்த முடிச்சும் அமைப்பு அடிப்படையில் ஒத்தவை, ஆனால் பௌலைன் கயிற்றின் முனையில் தடத்துடன் இருக்கும், நெசவாளர் முடிச்சு இரண்டு கயிறுகளைத் தொடுக்கப் பயன்படுகின்றது. நெசவாளர் முடிச்சு, கராம்பு முடிச்சு என்பவற்றுடன் பௌலைன் முடிச்சும் மிகவும் இன்றியமையாத முடிச்சாகக் கருதப்படுகின்றது.

பயன்பாடு
--------

கயிறுகளின் முனையில் தற்காலிகமாகத் தடமொன்றை விரைவாக உருவாக்குவதற்காகவே முக்கியமாகப் பயன்படுகின்றது. இது பொதுவாகச் சிறிய பாய்மரக் கப்பல்களில் பயன்படுகின்றது. பௌலைன் முடிச்சோடு கூடிய கயிறு அதன் 65% வலிமையைத் தக்கவைத்துக் கொள்கிறது.

* The rabbit hole.The rabbit hole.
* Out comes the rabbit,Out comes the rabbit,
* runs around the tree,runs around the tree,
* and hops back into its hole.and hops back into its hole.

குறிப்புகள்
-----------

1. ↑  Cassidy 1985, *The Klutz Book of Knots*
2. ↑  டேவ் ரிச்சார்ட்சு, தொழில்நுட்ப நெறியாளர், கார்டேச் நிறுவனம். "Knot Break Strength vs Rope Break Strength".CS1 maint: multiple names: authors list (link)

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------
**வீ** ( wii ) என்று அழைக்கப்படும் நிகழ்பட விளையாட்டு சாதனம் முதன்முறையாக நின்டென்டோ என்ற ஜப்பானிய நிறுவனத்தால் டிசம்பர் 6ஆம் திகதி 2006 ஆம் ஆண்டு வெளியிடப்பட்டது. தற்போதய சந்தையில் விற்கப்படும் வீ சாதனங்கள், ஏழாம் தலைமுறையை சார்ந்தவை. வீ நிகழ்பட விளையாட்டு சாதனத்தின் முக்கிய போட்டியாளராக கருதப்படும் மற்ற சாதனங்கள் மைக்ரோசாப்ட் நிறுவனத்தின் எக்ஸ்பாக்ஸ் 360 மற்றும் சோனி நிறுவனத்தின் பிளேஸ்டேசன் 3 ஆகும். 
வீ நிகழ்பட விளையாட்டு சாதனம் வீ தொலைதொடர்பு கருவி, வீ உணர்கருவி, வீ முனையம் ஆகியவற்றை உள்ளடக்கியது. வீ முனையம் தொலைக்காட்சிப் பெட்டியுடன் இணைக்கப்பட்டு, இயக்குபவர் விளையாடும் விளையாட்டின் நிகழ்படம், தொலைக்காட்சிப் பெட்டியின் திரையில் காண்பிக்கப்படும். இந்நிகழ்பட சாதனத்தின் சிறப்பு அம்சமாக கருதப்படுவது, இச்சாதனம் இதை இயக்குபவரின் அங்க அசைவுகளை துல்லியமாக அனுமானித்து அதற்கு எற்றவாறு திரையில் காட்சிகளை மாற்றவல்லது. இயக்குபவரின் கையில் இருக்கும் வீ தொலைதொடர்பு கருவியின் அசைவுகளை 3 பரிமாணத்திலும் கணிக்கவல்ல வீ உணர்கருவி மூலம் இது சாத்தியமாகிறது. இத்தன்மைகளால் விளையாட்டின்போது, நேரடியாக உண்மையில் விளையாடுவதுபோன்ற அனுபவத்தைப் பெறலாம்.
இந்தியாவின் மும்பை, தவாரி பாவ்டா லால்பாக் என்ற இடத்தில் தோழர் கிருஷ்ண தேசாயின் சிலை, (அவர் கொலை செய்யப்பட்ட இடம்)
**கிருஷ்ணா தேசாய்**(Krishna Desai)(5 ஜூன் 1970 அன்று இறந்தார்) இந்திய கம்யூனிஸ்ட் கட்சியின் உறுப்பினராக இருந்தார்.

அவர் மகாராட்டிராவின் சட்டமன்ற உறுப்பினராக இருந்தார். அவர், கம்யூனிச கோட்டையாக இருந்த பரேலின் தொழிலாளர் வர்க்க மும்பைத் தொகுதியை பிரதிநிதித்துவப்படுத்தினார். 1970ஆம் ஆண்டில், தேசாய் கொலை செய்யப்பட்டார். இதற்கு முன்னர் இந்தியப் பொதுவுடைமைக் கட்சியின் தலைமையிடமா கிர்னி கம்கர் யூனியனின் அலுவலகம் எரிக்கப்பட்டது. அவரது கொலை கம்யூனிஸ்டுகளுக்கு எதிரான சிவசேனா பிரச்சாரத்தின் உச்சம் என்று ஹேன்சன் கருதுகிறார். அவரது கொலை, மும்பையின் தொழிலாளர் வர்க்க மக்கள் அதிகமிருந்த மாவட்டத்தில் தொழிற்சங்கங்கள் மற்றும் அரசியலின் ஆதிக்கத்திற்கான போராட்டத்தில் சிவசேனா வெற்றியின் அடையாளமாகும். 

 கிருஷ்ண தேசாயின் இறுதி ஊர்வலம். ஜூன் 14, 1970
5 ஜூன் 1970 அன்று தேசாய் குத்திக் கொல்லப்பட்டார். அவர் கொலை செய்யப்பட்டபோது சட்டமன்ற உறுப்பினர் பதவியில் இருந்தார்.  1970 ஜூன் 8 அன்று சந்தேகத்தின் பேரில் ஏழு நபர்கள் கைது செய்யப்பட்டனர். பத்தொன்பது இளைஞர்கள் மீது குற்றம் சாட்டப்பட்டது மற்றும் பதினாறு பேர் கொலை செய்யப்பட்டனர். குற்றம் சாட்டப்பட்டவர்கள் ராம் ஜெத்மலானி அவர்களால் பாதுகாக்கப்பட்டனர். பால் தாக்கரே கொலைக்கு உடந்தையாக இருந்ததாக ஒருபோதும் நிரூபிக்கப்படவில்லை. தண்டனை பெற்றவர்கள் சிவசேன உறுப்பினர்கள் என்று பிரகாஷ் எழுதுகிறார்.  தீபங்கர் குப்தாவின் கூற்றுப்படி, தேசாயைக் கொன்றவர்களுக்கு சிவசேனா தலைவர் பால் தாக்கரே வாழ்த்து தெரிவித்தார், "கம்யூனிஸ்டுகளை நாம் எங்கு கண்டாலும் படுகொலை செய்வதற்கான ஒரு வாய்ப்பையும் நாம் இழக்கக்கூடாது." என்று அறிவித்தார்.  

அக்டோபர் 1970, இல் நடைபெற்ற சிறப்புத் தேர்தலில், அவரது மனைவி சரோஜினி தேசாய் சிபிஐ பரிந்துரைத்தார்,  ஆனால் அவர் சிவசேனா வேட்பாளர் வாமன்ராவ் மஹாதிக்கால் 1679 வாக்குகள் வித்தியாசத்தில் தோற்கடிக்கப்பட்டார். (கிட்டத்தட்ட 62000 வாக்குகளில்). 

கம்யூனிஸ்டுகளின் கூற்றுப்படி, அப்போதைய இந்திய தேசிய காங்கிரசு அரசாங்கம் கம்யூனிஸ்டுகளை பலவீனப்படுத்துவதற்கும் வெளியேற்றுவதற்கும் ஆர்வம் கொண்டிருந்தது, எனவே, அது "இந்த சம்பவத்தை ஆதரித்தது".

மேற்கோள்கள்
-----------

1. ↑  Vaibhav Purandare (1999). *The Sena story*. Business Publications Inc. பன்னாட்டுத் தரப்புத்தக எண்:978-81-7693-015-4.. பார்த்த நாள்: 18 February 2012.
2. ↑  Prakash. *Mumbai Fables*. Princeton University Press. பன்னாட்டுத் தரப்புத்தக எண்:1400835941. .
3. 1 2  Prakash. *Mumbai Fables*. Princeton University Press. பன்னாட்டுத் தரப்புத்தக எண்:1400835941. .
4. ↑  Gupta (1982). *Nativism in a Metropolis: The Shiv Sena in Bombay*. Manohar. .
5. ↑  Rohini Hensman. *Workers, unions, and global capitalism: lessons from India*. Columbia University Press. பன்னாட்டுத் தரப்புத்தக எண்:978-0-231-14800-9.. பார்த்த நாள்: 18 February 2012.
6. ↑  Prakash. *Mumbai Fables*. Princeton University Press. பன்னாட்டுத் தரப்புத்தக எண்:1400835941. .
7. ↑  Ashraf, Syed Firdaus (2004-04-23). "Know your party: Shiv Sena". *rediff ELECTIONS*. Mumbai: Rediff.com. 17 June 2012 அன்று பார்க்கப்பட்டது.
**ம. இராதாகிருஷ்ண பிள்ளை** (*M. Radhakrishna Pillai*)(1911-1974) என்பவர் இந்திய அரசியல்வாதி மற்றும் பரோபகாரர் ஆவார். இவர் சென்னை மாநகரத் தந்தையாக பணியாற்றி உள்ளார். சென்னையில் உள்ள விளையாட்டரங்கம் ஒன்றிற்கு இவரது பெயரில் மேயர் ராதாகிருஷ்ணன் விளையாட்டரங்கம் என அழைக்கப்படுகிறது.[]

ஆரம்ப கால வாழ்க்கை
------------------

இராதாகிருஷ்ண பிள்ளை மணியம் வெங்கடரத்னம் பிள்ளை மற்றும் அலர்மேல் மங்கை தாயார் ஆகியோருக்கு மகனாக 1911இல் பிறந்தார். இவரது தாய் வசதியான தோட்டகாடு குடும்பத்தைச் சேர்ந்தவர். இராதாகிருஷ்ண பிள்ளை இளமையாக இருந்தபோது வெங்கடரட்னம் பிள்ளை இறந்தார். பிள்ளையின் தாத்தா 1930 இல் இறந்தார்.[]

இராதாகிருஷ்ண பிள்ளை இந்து இறையியல் உயர்நிலைப்பள்ளியிலும் பச்சையப்பா உயர்நிலைப் பள்ளியிலும் பள்ளிப்படிப்பைப் முடித்தார். 1930இல் பச்சையப்பன் கல்லூரியில் பட்டம் பெற்ற இவர் சென்னை சட்டக் கல்லூரியில் சட்டம் பயின்றார். பட்டப்படிப்பைத் தொடர்ந்து, வழக்கறிஞர் வி. சி. கோபால் ரத்னத்திடம் உதவி வழக்கறிஞராக பயிற்சிபெற்றார். இவர் பெருந்தேவி தயாரம்மாளை 1936இல் திருமணம் செய்தார்.[]

மாநகரத் தந்தை
-------------

இராதாகிருஷ்ண பிள்ளை 1944–45ல் சென்னை மாநகரத் தந்தையாகப் பணியாற்றினார். இவர் மாநகரத் தந்தையாகப் பணியாற்றிய காலத்தில் பல சீர்திருத்தங்களைக் கொண்டுவந்தார்.[]

பிற்கால வாழ்வு
--------------

இராதாகிருஷ்ண பிள்ளை 1962 முதல் 1967 வரை அரசியலிருந்து விலகி இருந்தார், பின்னர் மீண்டும் தனது ஆதரவாளருடன் 1969 ல் மீண்டும் புதுப்பித்து இந்திரா காந்தியுடன் இணைந்து கே காமராஜ் எதிராகப் பணியாற்றினார். இவர் தனது 63 வயதில் 1974ஆம் ஆண்டு காலமானார்.[]

மேற்கோள்கள்
-----------

* \* Chitra, R. (1989). *M. Radhakrishna Pillai: A study*. University of Madras.


|
|  |
| முன்னர்**சையத் நியாமத்துல்லா** | **சென்னை மாநகராட்சி மன்றத் தலைவர் (மேயர்)**1944-1945 | பின்னர்**ந. சிவராஜ்** |